Comisia pentru drepturile omului, culte 

şi problemele minorităţilor naţionale 



Către



Comisia pentru muncă şi protecţie socială

AVIZ

asupra propunerii legislative pentru modificarea Legii nr.44 din 7 iulie 1994 privind veteranii de război, precum şi unele drepturi ale invalizilor şi văduvelor de război şi a văduvelor veteranilor de război



În conformitate cu prevederile art.86 din Regulamentul Camerei Deputaţilor, cu adresa nr.58 din 30 aprilie 1997, Comisia pentru drepturile omului, culte şi problemele minorităţilor naţionale a fost sesizată cu dezbaterea şi avizarea propunerii legislative pentru modificarea Legii nr.44 din 7 iulie 1994 privind veteranii de război, precum şi unele drepturi ale invalizilor şi văduvelor de război şi a văduvelor veteranilor de război, iniţiată de dl. Otto Weber, deputat PER-CDR.



Comisia, în şedinţa din 28 mai 1997 a examinat şi a avizat favorabil propunerea legislativă, cu următorul amendament:



- art.12, alin.1 se completează cu următorul text: "Pentru fiecare lună de participare la război se acordă câte 5000 lei; suma este indexabilă, conform reglementărilor legale".



Această propunere de amendare a fost formulată de dl. Petre Ţurlea, deputat PUNR, motivând că indemnizaţiile acordate veteranilor de război prin Legea 44 din 1 iulie 1994 sunt insuficiente în raport cu creşterea preţurilor şi cu nevoile acestor categroii de persoane care sunt bătrâne şi bolnave. De asemenea, a avut în vedere şi necesitatea corelării acestor indemnizaţii cu cele acordate persoanelor care beneficiază de prevederile Decretului-Lege nr.118/1990 şi ale Legii nr.42/1990.

PREŞEDINTE, 

Marţian Dan 

